ঢাকা, ১২ জুলাই (শীর্ষ নিউজ ডটকম): আরটিভির সাপ্তাহিক ফনোমিউজিক্যাল অনুষ্ঠান বসুধা তোমার জন্য আমার এ গান। এবারের পর্বে অতিথি হয়ে আসছেন কণ্ঠশিল্পী মিলন মাহমুদ। দর্শকদের সঙ্গে সরাসরি কথোপকথনের পাশাপাশি তিনি শোনাবেন দর্শকদের অনুরোধের এবং নিজের পছন্দের কিছু জনপ্রিয় গান।  এই মিউজিক্যাল লাইভ অনুষ্ঠান সম্পর্কে মিলন মাহমুদ জানান, এ ধরনের অনুষ্ঠানে গান গাইতে আমার  ভালো লাগে। আমি বরাবরই লাইভ গান করতে পছন্দ করি। কারণ, এ ধরনের অনুষ্ঠানের মাধ্যমে শ্রোতাদের সঙ্গে সরাসরি সংযোগ ঘটে। তাদের কাছে নিজের মূল্যায়নটা বোঝা যায়। বসুধা তোমার জন্য আমার এ গানে আমি দারুণ দারুণ গান শোনাবো দর্শকদের। অনুষ্ঠানে নিজের পছন্দের জনপ্রিয় গান গাওয়ার পাশাপাশি শ্রোতাদের অনুরোধের গানও গাইবো। এছাড়া কথা বলবো আমার সঙ্গীত জীবনের নানা গুরুত্বপূর্ণ ঘটনা, জানা-অজানা তথ্য ও ভবিষ্যৎ পরিকল্পনা নিয়ে।  সায়েমের উপস্থাপনা ও তানিফ মাহমুদের প্রযোজনায় অনুষ্ঠানটি বৃহস্পতিবার রাত ১১টা ৩০ মিনিটে আরটিভিতে সরাসরি  সম্প্রচারিত হবে।  (শীর্ষ নিউজ ডটকম/এমএইচ/এম/২২.১৫ ঘ.)